
Parlamentul  României

Camera  Deputaţilor

Comisia pentru industrii si servicii

PLx.43/2013                                                                        Bucureşti 27.03.2013       
                                                                                                23/50/2013
BIROUL PERMANENT

AL

CAMEREI DEPUTAŢILOR


În conformitate cu prevederile art. 95 din Regulamentul Camerei Deputaţilor, republicat, vă înaintăm, alăturat, Raportul asupra  proiectului de Lege privind exploatarea resurselor naturale cu conţinuturi de metale preţioase ale României, transmis cu adresa PL.x 43 din 18 februarie 2013 şi înregistrat cu nr. 23/50/2013.
Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu
Parlamentul  României

Camera  Deputaţilor

Comisia pentru industrii si servicii

RAPORT  
asupra  proiectului de Lege privind exploatarea resurselor naturale cu conţinuturi de metale preţioase ale României
În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere în fond, cu proiectul de Lege privind exploatarea resurselor naturale cu conţinuturi de metale preţioase ale României, transmis cu adresa PL.x 43 din 18 februarie 2013 şi înregistrat cu nr. 23/50/2013.
Senatul în calitate de primă cameră sesizată a adoptat acest proiect de Lege în şedinţa din 11 februarie 2013.


Iniţiativa legislativă are ca obiect de reglementare exploatarea resurselor naturale cu conţinuturi de metale preţioase precum şi reducerea reziduurilor/depozitelor de steril rezultate în urma exploatării acestora.

Comisia juridică, de disciplină şi imunităţi a avizat favorabil proiectul de Lege, aviz transmis cu adresa nr. PLx. 43/27.02.2013.

Comisia pentru buget, finanţe şi bănci a avizat negativ proiectul de Lege, aviz transmis cu adresa nr.62/27.02.2013.

Comisia pentru administraţie publică, amenajarea teritoriului şi echilibru ecologic a avizat negativ proiectul de Lege, aviz transmis cu adresa nr. 26/62 din 26.02.2013.
Potrivit prevederilor art.61 din Regulamentul Camerei Deputaţilor, republicat,  Comisia pentru industrii şi servicii a dezbătut proiectul de Lege menţionat mai sus în şedinţa din data de  26.03.2013.        
La lucrările comisiei au fost prezenţi 25 de deputaţi din totalul de 29 de deputaţi membri ai comisiei.
 La dezbateri au participat invitaţi din partea Ministerului Economiei – domnul director Găman Sorin şi din partea Agenţiei Naţionale de Resurse Minerale domnul general Pop Grigore.                                                

           În urma dezbaterilor, membrii comisiei au hotărât în unanimitate, să supună plenului Camerei Deputaţilor, Raportul de respingere asupra proiectului de Lege privind exploatarea resurselor naturale cu conţinuturi de metale preţioase ale României.
Prin obiectul de reglementare şi conţinutul său, proiectul de lege face parte din categoria legilor ordinare.

Potrivit prevederilor art. 75 alin. (1)  din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Camera decizională pentru acest proiect de lege.

                  PREŞEDINTE,                                              SECRETAR,
                  Iulian Iancu                                          Radu Bogdan Ţîmpău
        Consilier parlamentar,

         
Viorica Petraşcu

